Demiseksuaalisuus

Demiseksuaalisuus on seksuaalinen suuntautuminen, jossa seksuaalinen kiinnostus edellyttää kokonaisvaltaista tunnetasoa toista ihmistä kohtaan. Demiseksuaalisuus on yksi seksuaalivähemmistöistä ja osa aseksuaalisuuden spektriä. 

Demiseksuaali ei tunne seksuaalista halua ihmisiä kohtaan ilman osapuolten välistä vahvaa henkistä yhteyttä ja luottamusta. Tällainen henkinen yhteys voi olla minkälainen tahansa ystävyydestä rakkauteen. Demiseksuaalisuus ei ole riippuvainen sukupuolesta. 

Kuinka paljon demiseksuaalin täytyy tietää toisesta henkilöstä, ennen kuin he tuntevat seksuaalista vetovoimaa heitä kohtaan, vaihtelee täysin henkilöstä toiseen. Ei ole olemassa mitään aikataulua sille, kuinka kauan tämä prosessi kestää, tai että onnistuuko se ylipäätään. Lisäksi ei ole tapaa määrittää, mikä lasketaan läheiseksi tai vahvaksi siteeksi, mikä voi myös aiheuttaa hämmennystä.  

Kuten mikä tahansa seksuaalinen suuntautuminen, myös demiseksuaalit voivat nauttia toisen henkilön läsnäolosta tai tuntea vetoa joihinkin heidän ominaisuuksiinsa ilman kiinnostusta seurustella heidän kanssaan, tai rakentaa heidän kanssaan romanttista suhdetta. Toisin kuin muut seksuaaliset suuntautumiset, demiseksuaalisuus ei viittaa siihen, minkä sukupuolen henkilö kokee vetovoimaiseksi.

Primaarinen vastaan sekundaarinen seksuaalinen kiinnostumismalli
Primaarinen seksuaalinen vetovoima: seksuaalinen vetovoima ihmisiä kohtaan perustuen välittömästi saatavilla oleviin tietoihin (kuten heidän ulkonäköönsä tai hajuunsa). Primaarista seksuaalista vetovoimaa luonnehditaan kokemiseksi ensisilmäyksellä.
Toissijainen seksuaalinen vetovoima: seksuaalinen vetovoima ihmisiä kohtaan perustuen tietoihin, jotka eivät ole heti saatavilla (kuten persoonallisuus, elämänkokemukset, lahjakkuudet jne.); kuinka paljon henkilön tarvitsee tietää toisesta ja kuinka kauan heidän täytyy tuntea toinen, ennen kuin toissijainen seksuaalinen vetovoima kehittyy, vaihtelee henkilöstä toiseen.

Kun toissijainen seksuaalinen vetovoima on kehittynyt, demiseksuaalit eivät herää pelkästään persoonallisuuden piirteistä. He voivat myös tuntea kiihottumista tai halua – tai sitten eivät – perustuen niihin fyysisiin piirteisiin, joita henkilöillä on, joihin he jo tuntevat toissijaista seksuaalista vetovoimaa.

Katso myös 

 Aromanttisuus

Lähteet 

Aseksuaalisuus